MP Weather : फरवरी अंत से फिर बदलेगा मौसम, एक्टिव होगा नया पश्चिमी विक्षोभ, तापमान में परिवर्तन, हवा का रूख बदला, जानें IMD पूर्वानुमान
5 दिन बाद उत्तर भारत में एक और वेस्टर्न डिस्टरबेंस के पहुंचने के संकेत है, जिसके चलते चार-पांच दिन बाद रात के तापमान में हल्की गिरावट हो सकती है, जिससे सुबह हल्की ठंड का अहसास होगा। फरवरी अंत तक मौसम में बदलाव का दौर जारी रहेगा।
MP Weather Update Today : बार बार सक्रिय हो रहे पश्चिमी विक्षोभ के प्रभाव मध्य प्रदेश के मौसम में बदलाव आ रहा है। कहीं तापमान में वृद्धि और गिरावट तो कहीं हल्की ठंड का अहसास हो रहा है। वही बंगाल की खड़ी से नमी आने और राजस्थान, गुजरात में गर्मी बढ़ने से हवा का रुख भी बदल रहा है। एमपी मौसम विभाग की मानें तो 5 दिन बाद फिर मौसम के मिजाज बदले बदले नजर आएंगे, नए पश्चिमी विक्षोभ के प्रभाव से हवाओं की दिशा में फिर परिवर्तन देखने को मिलेगा।
एमपी मौसम विभाग के मुताबिक, जम्मू कश्मीर में पश्चिमी विक्षोभ के सक्रिय होने ग्वालियर में अगले 24 घंटे में तापमान में बढ़ोतरी होने की संभावना है।इसके असर से उत्तरी हवा थम गई है और पश्चिमी हवा का चलना शुरू हो गया है, जो की राजस्थान से गर्माहट लेकर आ रही है। मंगलवार तक अधिकतम तापमान में दो डिग्री सेल्सियस तक और बढ़ोतरी हो सकती है। इसके बाद मार्च से दिन और रात दोनों ही गर्म होंगे। वही न्यूनतम और अधिकतम तापमान में भी इजाफा होना शुरू हो जाएगा।
25 फरवरी को एक्टिव होगा पश्चिमी विक्षोभ
संबंधित खबरें -
एमपी मौसम विभाग की मानें तो 5 दिन बाद उत्तर भारत में एक और वेस्टर्न डिस्टरबेंस के पहुंचने के संकेत है, जिसके चलते चार-पांच दिन बाद रात के तापमान में हल्की गिरावट हो सकती है, जिससे सुबह हल्की ठंड का अहसास होगा। फरवरी अंत तक मौसम में बदलाव का दौर जारी रहेगा।पश्चिमी विक्षोभ के गुजर जाने के बाद 22 फरवरी से फिर हवा का रुख बदलेगा।यदि उत्तरी हवा चलती है तो मौसम में फिर से ठंडक आएगी, वरना तापमान में इजाफा होना शुरू हो जाएगा। वही 25 फरवरी के आसपास नया पश्चिमी विक्षोभ आ रहा है,जिससे मौसम में फिर परिवर्तन नजर आएगा।
क्या कहता है मौसम विभाग
वर्तमान में अफगानिस्तान के पास एक पश्चिमी विक्षोभ ट्रफ के रूप में बना हुआ है,इसके प्रभाव से पाकिस्तान पर एक प्रेरित चक्रवात बनने की संभावना है।वही दक्षिणी राजस्थान पर एक प्रति चक्रवात और हवा का रुख भी दक्षिणी बना हुआ है, ऐसे में गर्म हवाओं से मध्य प्रदेश में दिन-रात के तापमान में बढ़ोतरी होने लगी है। मंगलवार तक दिन के तापमान में दो डिग्री सेल्सियस तक की बढ़ोतरी हो सकती है।
पिछले 24 घंटे का हाल
- रविवार को मध्य प्रदेश में सबसे अधिक 36.4 डिग्री सेल्सियस तापमान गुना में दर्ज किया गया। जो सामान्य से सात डिग्री सेल्सियस अधिक रहा।
- हवा का रुख दक्षिणी होने से तापमान बढ़ने लगा है। मंगलवार तक अधिकतम तापमान में दो डिग्री सेल्सियस तक और बढ़ोतरी हो सकती है।
- पिछले 24 घंटों के दौरान मध्य प्रदेश के सभी संभागों के जिलों में मौसम मुख्यत: शुष्क रहा।
- रविवार को न्यूनतम तापमान में सभी संभागों के जिलों में कोई विशेष परिवर्तन नहीं हुआ।
- न्यूनतम तापमान ग्वालियर संभाग के जिलों में सामान्य से अधिक एवं शेष संभागों के जिलों में सामान्य रहे।